CELEX: 32005D0577
Language: et
Date: 2005-07-22 00:00:00
Title: 2005/577/,: Nõukogu otsus, 22. juuli 2005, millega nimetatakse ametisse Euroopa Liidu avaliku teenistuse kohtu kohtunikud

28.7.2005   
            
            
               ET
            
            
               Euroopa Liidu Teataja
            
            
               L 197/28
            
         
      NÕUKOGU OTSUS,
   
   22. juuli 2005,
   millega nimetatakse ametisse Euroopa Liidu avaliku teenistuse kohtu kohtunikud
   (2005/577/EÜ, Euratom)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 225a,
   võttes arvesse Euroopa Aatomienergiaühenduse asutamislepingut, eriti selle artiklit 140b,
   arvestades nõukogu 2. novembri 2004. aasta otsust 2004/752/EÜ, Euratom, millega asutatakse Euroopa Liidu avaliku teenistuse kohus (1) ning eriti selle artikli 3 lõiget 1,
   ning arvestades järgmist:
   
               (1)
            
            
               Euroopa Liidu avaliku teenistuse kohus asutati otsusega 2004/752/EÜ, Euratom, EÜ asutamislepingu artiklite 225a ja 245 ning Euroopa Aatomienergiaühenduse asutamislepingu artiklite 140b ja 160 alusel. Kõnealuse otsusega lisati protokollile Euroopa Kohtu põhikirja kohta asjakohane lisa (edaspidi “Euroopa Kohtu põhikirja I lisa”).
            
         
               (2)
            
            
               Euroopa Kohtu põhikirja I lisa artikkel 3 näeb ette järgmist:
               
                           “1.
                        
                        Kohtunikud nimetab kooskõlas EÜ asutamislepingu artikli 225a neljanda lõigu ja Euratomi asutamislepingu artikli 140b neljanda lõiguga ametisse nõukogu, olles konsulteerinud käesolevas artiklis ettenähtud komiteega. Kohtunikke ametisse nimetades tagab nõukogu, et kohtu koosseisus oleksid tasakaalustatult esindatud liikmesriikide kodanikud geograafiliselt võimalikult laialt alalt, esindades eri riikide õigussüsteeme.
                     
                           2.
                        
                        Liidu iga kodanik, kes vastab EÜ asutamislepingu artikli 225a neljanda lõigu ja Euratomi asutamislepingu artikli 140b neljanda lõigu tingimustele, võib avaldada soovi kandideerimiseks. Nõukogu määrab kohtu soovitusel kvalifitseeritud häälteenamusega kindlaks selliste sooviavalduste esitamise ja läbivaatamise tingimused ja korra.
                     
                           3.
                        
                        Moodustatakse komitee, mis koosneb seitsmest liikmest, kes valitakse Euroopa Kohtu ja esimese astme kohtu endiste liikmete ning tunnustatud ja pädevate juristide hulgast. Nõukogu määrab kvalifitseeritud häälteenamusega Euroopa Kohtu presidendi soovitusel kindlaks komitee liikmed ja kodukorra.
                     
                           4.
                        
                        Komitee esitab oma arvamuse kandidaatide sobivuse kohta avaliku teenistuse kohtu kohtuniku ametikohale. Komitee lisab oma arvamusele loetelu kandidaatidest, kellel on kõige sobivam kõrgetasemeline kogemus. Sellises loetelus on vähemalt kaks korda nii palju kandidaate kui nõukogu peab nimetama kohtunikke.”
                     
         
               (3)
            
            
               Nõukogu määras otsusega 2005/150/EÜ, Euratom kindlaks Euroopa Liidu avaliku teenistuse kohtu kohtunike ametisse nimetamiseks sooviavalduste esitamise ja läbivaatamise tingimused ja korra, (2) nagu need on ette nähtud Euroopa Kohtu põhikirja I lisa artikli 3 lõikes 2.
            
         
               (4)
            
            
               Nõukogu määras otsusega 2005/49/EÜ, Euratom kindlaks protokolli Euroopa Kohtu põhikirja kohta I lisa artikli 3 lõikega 3 ettenähtud komitee kodukorra. (3)
               
            
         
               (5)
            
            
               Nõukogu nimetas otsusega 2005/151/EÜ, Euratom ametisse protokolli Euroopa Kohtu põhikirja kohta I lisa artikli 3 lõikes 3 (4) ettenähtud komitee liikmed.
            
         
               (6)
            
            
               Avalik kandideerimiskutse Euroopa Liidu avaliku teenistuse kohtu kohtunike ametissenimetamiseks avaldati 23. veebruaril 2005 (ELT C 47 A, lk 1) ja kandideerimise tähtaeg lõppes 15. aprillil 2005. Registreeriti kakssada nelikümmend kolm avaldust.
            
         
               (7)
            
            
               Euroopa Kohtu põhikirja I lisa artikli 3 lõikega 3 asutatud komitee tuli mais ja juunis 2005 kokku mitu korda. Menetluse tulemusena koostas komitee Euroopa Kohtu põhikirja I lisa artikli 3 lõikes 4 ettenähtud arvamuse ja loetelu. Loetelus on neliteist kandidaati.
            
         
               (8)
            
            
               Kohtunikud nimetab ametisse nõukogu kooskõlas EÜ asutamislepingu artikli 225a neljanda lõigu ja Euratomi asutamislepingu artikli 140b neljanda lõiguga.
            
         
               (9)
            
            
               Seega tuleks nimetada ametisse seitse mainitud loetelusse kantud isikut, tagades, et kohtu koosseisus oleksid tasakaalustatult esindatud liikmesriikide kodanikud geograafiliselt võimalikult laialt alalt, esindades eri riikide õigussüsteeme, nagu see on ette nähtud Euroopa Kohtu põhikirja I lisa artikli 3 lõikes 1.
            
         
               (10)
            
            
               Kooskõlas Euroopa Kohtu põhikirja I lisa artikli 2 teise lõigu esimese lausega nimetatakse avaliku teenistuse kohtu kohtunikud ametisse kuueks aastaks. Erandina sellest sättest näeb otsuse 2004/752/EÜ, Euratom artikli 3 lõige 2 ette, et kohe pärast seda, kui kõik Euroopa Liidu avaliku teenistuse kohtunikud on andnud vande, valib nõukogu eesistuja loosi teel need kolm kohtunikku, kelle ametiaeg lõpeb pärast nende ametiaja esimese kolme aasta möödumist. Kohtunike ametissenimetamisest tuleks teada anda Euroopa Liidu Teatajas avaldamise teel.
            
         
               (11)
            
            
               Tuleks samuti mainida, et avaliku teenistuse kohtu esimese valimise osas sätestab otsuse 2004/752/EÜ, Euratom artikli 3 lõige 1, et nõukogu võib otsustada kohaldada Euroopa Kohtu põhikirja I lisa artikli 4 lõikes 1 ettenähtud menetlust, mis näeb ette, et kohtunikud valivad endi hulgast kolmeks aastaks avaliku teenistuse kohtu esimehe. Seda võimalust tuleks kasutada,
            
         ON VASTU VÕTNUD JÄRGMISE OTSUSE:
   Artikkel 1
   Euroopa Liidu avaliku teenistuse kohtu kohtunikeks nimetatakse:
   
               —
            
            
               Irena BORUTA
            
         
               —
            
            
               Stéphane GERVASONI
            
         
               —
            
            
               Heikki KANNINEN
            
         
               —
            
            
               Horstpeter KREPPEL
            
         
               —
            
            
               Paul J. MAHONEY
            
         
               —
            
            
               Charisios TAGARAS
            
         
               —
            
            
               Sean VAN RAEPENBUSCH
            
         Artikkel 2
   Neli neist kohtunikest nimetatakse ametisse kuueks aastaks alates 1. oktoobrist 2005 kuni 30. septembrini 2011.
   Kolm ülejäänud kohtunikku nimetatakse ametisse kolmeks aastaks alates 1. oktoobrist 2005 kuni 30. septembrini 2008.
   Nõukogu peasekretariaat avaldab Euroopa Liidu Teatajas nende kolme kohtuniku nimed, kelle nõukogu eesistuja valib loosi teel ja kelle ametiaeg lõpeb pärast nende ametiaja esimese kolme aasta möödumist.
   Artikkel 3
   Avaliku teenistuse kohtu esimese esimehe nimetamisel kohaldatakse Euroopa Kohtu põhikirja I lisa artikli 4 lõikes 1 ettenähtud menetlust.
   Artikkel 4
   Käesolev otsus jõustub selle Euroopa Liidu Teatajas avaldamisele järgneval päeval.
   Artikkel 5
   Käesolev otsus avaldatakse Euroopa Liidu Teatajas.
   
      Brüssel, 22. juuli 2005
      
         
            Nõukogu nimel
         
         
            eesistuja
         
         J. STRAW
         
      
   
   
      (1)  ELT L 333, 9.11.2004, lk 7.
   
      (2)  ELT L 50, 23.2.2005, lk 7.
   
      (3)  ELT L 21, 25.1.2005, lk 13.
   
      (4)  ELT L 50, 23.2.2005, lk 9.